Magic (երգ, Coldplay)

«Magic» (թարգմ․՝ Կախարդանք), բրիտանական  Coldplay խմբի Ghost Stories վեցերորդ ստուդիական ալբոմի առաջին սինգլը։ Թողարկվել է 2014 թվականի մարտի 3-ին Parlophone լեյբլում։


== Երգի մասին ==
Երգը ձայնագրվել է խմբի կողմից 2013 թվականին վեցերորդ ստուդիական ալբոմի սեսիաների ընթացքում՝ Հյուսիսային Լոնդոնում՝ The Bakery և The Beehive ստուդիաներում։ Ստուդիաները հատուկ ստեղծվել են խմբի կողմից իրենց նախորդ երկու ալբոմների վրա աշխատելու համար, որոնք են՝ Viva la Vida or Death and All His Friends և Mylo Xyloto։


== Շապիկ ==
Սինգլի շապիկը ոճավորված է օֆորտի ձևով։ Դիզայները եղել է չեխ օֆորտիստուհի Միլա Ֆյուրստովան։ Կենտրոնական տարրը կապույտ ֆոնի վրա պատկերված սպիտակ աղավնին է։ Աղավնու նկարի մեջ ներկայացված են տարբեր փոքր տեսարաններ, ինչպես Ghost Stories ալբոմի շապիկի դեպքում։


== Երաժշտական տեսահոլովակ ==


=== Կոնցեպցիա ===
«Magic» տեսահոլովակը նկարահանել է ռեժիսոր Յունաս Օքերլունդը։ Տեսահոլովակում, որը ոճավորված է համր կարճամետրաժ ֆիլմի ձևով, նկարահանվել է չինացի դերասանուհի Չժան Ցզիին։ Տեսահոլովակում «Magic» երգի անվանումը մեկնաբանվում է բառացիորեն․ տեսահոլովակի սյուժեն կազմվել է հին իլյուզիոնիստական շոուների ոգով, քանի որ երգի տեքստը ակնարկներ է պարունակում տարբեր «ֆոկուսների» և «հնարքների» մասին։ Հինգ րոպեանոց տեսահոլովակի պրեմիերան կայացել է VEVO երաժշտական վիդեոհոսթինգում 2014 թվականի ապրիլի 7-ին։
Տեսահոլովակը ներկայացված է սև-սպիտակ համր կինոյի տեսքով, և նման է 20-րդ դարի սկզբի համր կինոյին, պարունակում է նրա այնպիսի հատկանիշներ, ինչպիսիք են սկզբնական լուսագրերը և ռեգթայմ ջազային իմպրովիզացիան, որ օգտագործվել է կինեմատոգրաֆիայի ծագման ժամանակաշրջանում։ Տեսահոլովակի սյուժեն համեմատում են 2006 թվականի «Հեղինակություն» ֆիլմի հետ ՝ ուշադրություն չդարձնելով ֆիլմի մանրամասներին։


=== Սյուժե ===
Սեսիլը (Չժան Ցզիի) մոգ է շրջիկ կրկեսում, հանդես է գալիս իլյուզիոնիստական շոուի համարներով  երիտասարդ մոգ և իր օգնական Քրիստոֆի (Քրիս Մարտին) հետ։ Միասին նրանք կատարում են սովորական «կախարդական» գործողություններ, ինչպիսիք են դանակի նետումը և մարմնի կիսումը։ Սեսիլն ամուսնացած է հայտնի մոգ Կլոդի (նրա դերը նույնպես կատարում է Քրիս Մարտինը) հետ, որը հարբեցող է և դաժանորեն է վարվում իր կնոջ հետ։ Շարունակելով ելույթ ունենալ Սեսիլի հետ՝ Քրիստոֆը մի անգամ ձեռքին նկատում է նրա կապտուկներ, իսկ ավելի ուշ ականատես է լինում, թե ինչպես է Կլոդը գոռում իր կնոջ վրա և արցունքների հասցնում նրան։ Քրիստոֆի մոտ գաղափար է ծնվում, թե ինչպես կարող է օգնել Սեսիլին։ Նա առաջին հերթին սովորում է տելեկինեզ, ապա նաև լևիտացիա։ Լևիտացիայի տիրապետելով՝ Քրիստոֆը Սեսիլին հրավիրում է վրան, որպեսզի դա ցույց տա նրան։ Կլոդը տեսնում նրանց, զայրանում և Սեսիլին մեղադրում Քրիստոֆի հետ իրեն դավաճանելու մեջ Հարբելով և պատրաստվելով ծեծել Սեսիլին՝ նա լսում զանգերի ձայն և դուրս է գալիս վրանից։ Քրիստոֆը, օգտագործելով իր կարողությունները, Կլոդին ստիպում է օդ բարձրանալ և թռչել դեպի երկինք։ Դրանից Սեսիլն ու Քրիստոֆը շարունակում են ելույթ ունենալ ու հանդիսատեսին նոր հնարքներ ներկայացնել արդեն առանց իրենց դաժան իմպրեսարիոյի։


== Երգացանկ ==


== Հիթ-շքերթ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Սինգլի էջը(անգլ.) Coldplay-ի պաշտոնական կայքում
«Magic»(անգլ.) Discogs կայքում
«Magic» երգի տեքստը(անգլ.) Coldplay-ի պաշտոնական կայքում
«Magic» ՅուԹյուբում